Geen Slaggate / No Potholes | My Kop Op 'n Blok!
Posted by: mykopop | Woensdag 12 Desember 2007
Geen Slaggate / No Potholes
Ek hoop jou grondpaaie is almal mooi geskraap
jou teerpaaie se slaggate reggemaak
Mag daar strome geluk
van jou gesig af drup
Met jou en jou geliefdes se fees
Mag dit somer in jou hart wees
mag die groot geluk jou inhaal
waar jy in die Desember ronddwaal
mag jy die goeie nuus ook bring
waar jy saam die ou-ou liedjies sing
as die somer in jou hart lê
mag jou mond die regte woorde sê
Mag dit somer in jou hart wees.
Sommer so van hier en daar ‘n paar woordjies, miskien ietsie uit Koos Doep se Somerkersfees, miskien iets van Hans du Plessis en Randall Wicomb se “groterde geluk”. Ek wens eintlik dat die minister van padwerke, Mnr. Potholes Slaggate ook met vakansie was omdat daar geen probleme is nie. Maar dis seker net wensdenkery, dus wil ek vir almal sê, ry versigtig, ry binne-in die pad en moenie ‘n glas se randjie en ‘n stuurwiel verwar nie! Aan almal wat hierdie jaar hier by my kom kuier het, dankie vir julle kuiertjies, ‘n geseënde Kersfees vir julle almal en al beplan ek om voor Nuwejaar terug te wees, sommer ‘n wonderlike voorspoedige 2008 ook.
Posted in Afrikaans, Christmas, Gedigte, Kersfees
« Die afdruk van ons hande – Cas Vos
Hulde aan Dalene Müller »
Dankie vir die goeie wense op my blog. Ek hoop jy het ook `n gesëende Kerstyd en voorspoedige Nuwejaar. Sien jou weer in die bloggosfeer in 2008!
By: corlivandermerwe on Woensdag 12 Desember 2007
Dankie vir my wense ook. Mag jy en jou gesin die ware bedoeling van Kersfees ervaar, en mag 2008 vir julle net voorspoed bring. Geniet die ruskans!
By: Dellie on Woensdag 12 Desember 2007
Baie dankie! Vir julle ook, Veilig ry waar julle ry en hoop julle het ‘n Geseende Kersfees! Voorspoedige Nuwejaar vir julle ook!
By: Nikita on Woensdag 12 Desember 2007
Baie dankie vir die mooi wense. Hoop jy en jou geliefdes het ook ‘n baie Gesëende Kersfees. Alles wat mooi, opwindend en feestelik is vir 2008!
By: kostannie on Woensdag 12 Desember 2007
Vreugdevolle Kerstyd en ‘n Voorspoedige 2008 vir jou. Dankie vir die lekker blog!!
By: Marina on Woensdag 12 Desember 2007
thanks vd kersfees-wense en ook die inloer, ek kyk ook hierso na die writings elke dan en wan.. lekker skryf!
By: dignet on Woensdag 12 Desember 2007
Beste wense vir jou en familie ook. Mag julle feesseisoen net vreugde inhou. Veilg ry en geniet die tydjie af!!!
By: Jasper on Donderdag 13 Desember 2007
Vrede vir julle!
By: skoorblok on Donderdag 13 Desember 2007
By: Johan Swarts on Donderdag 13 Desember 2007
Geseende Kersfees en veilig reis!
By: boerinballingskap on Donderdag 13 Desember 2007
Mooiste wens vir jou en jou familie ook! Ry veilig en kom veilig terug, waar jy ook al gaan.
By: sonkind on Vrydag 14 Desember 2007
Happy Holidays, soos hulle hierso se. Dis nie so gevoelloos soos dit klink nie … ek het ontdek mense bedoel dit dikwels regtig. Mooi wense, Rozanne
By: rozanne on Saterdag 22 Desember 2007
Dankie vir die verjaarsdagwense ook Blok. Ek gaan beslis aan daai verjaarsdaglys voorstel van jou werk. Mag 2008 vir jou en jou gesin uitstekend wees.
By: Roer on Vrydag 28 Desember 2007
[…] of iets nie, vir die van julle wat soos ons op die paaie gaan, wens ek maar weer soos laasjaar: Geen Slaggate / No Potholes. En as jy nie my onlangse versie Sintuiglike Dank gesien het nie, lees dit nou, wees dankbaar en […]
By: Vir Kersfees 2008 « My Kop Op ‘n Blok! on Dinsdag 16 Desember 2008
Laat 'n boodskap na Vir Kersfees 2008 « My Kop Op ‘n Blok! Kanselleer antwoord